Heta tapicha oĝuahêkuri upe pyhare omomaiteívo Mbo'ehára Lino Trinidad Sanabria-pe hi'arambotýpe ha avei omomba'eguasúvo umi mbohapy tembiapo pyahu onohêva ára resáre, peteîva hína aranduka hérava MOMBE'UPY MBYKY ATY ha upéicha avei mokôi CD (peteîva oguerekóva purahéi ha ambuéva katu oguerekóvañe'êpoty). Jaikuaaháicha, Mbo'ehára Lino Trinidad Sanabria niko heta arandukáma ohai, umíva apytépe oî ñe'êryru, ñe'êtekuaa, ñe'êpoty, mombe'upy ha hetaiteve ambue mba'e rehegua. Upe pyharépe, ojehechaukákuri hekovekue ha hembiapokue opavavénte ohecharamova'ekue. Upéicha avei ojehecha jeroky ha oñehenduka purahéi ha'éva hembiapokue.